Norske Intelligenssedler, 1770-11-14
Sverrig bliver et meget mægtigt Rige, Man finder der mange nye Guld-Gruber; Dens Staat vil komme til at blomstre, og dens Jndbyggere vil fornøye sig. Men Danmark bliver endnu mægtigere, og hans Magt i Asien og America vil udbrede sig. Mange tusinde Heedninger bliver under dets Regiering omvendt, og i de ubekiendte Lande mod Sønden bliver ved dens Omsorg den sande Religion udbredet. Trende Nationer fra Morgenlandene vil lade sig see med mægtige Floder ved de africanske Kyster, og bringe inden kort Tiid heele Africa under deres Herredømme. Rom! o ney, dog ja! Rom bliver af de Franske indtaget; men Lillien slaaer her ingen Rødder, de maa langt meere vige for en anden Magt. Hele Tydskland fryde sig; thi Herren giver dig Freed. Rusland, Sverrig og Danmark bliver med store Rigdomme og utallige Skatter glædet, ja alle orientalske Kostbarheder vil man herefter finde i disse Lande. Venetianerne bliver ogsaa endnu en Gang saa mægtige, som de nogensinde have været. De vil siden kunde rose sig, og sige: De Tyrkiske Skatter have gjort os til Herrer. De erobrer mange af de africanske Øer, og deres Handel vil blive meere anseelig. Den Svidserske Republik vil derved erholde et stort Tilløb. Men inden 5 Aars Forløb, vil en stoer Deel af America (eller den nye Verden) ved Jordskjælv og Vandfloder gaae i Grund. Heele Persten, ja ogsaa StorMogols og Mohrland vil antage den Christelige Religion. En stor Europæisk Monark bringer næsten heele Asien under sit Septer; Porter og Dørre vil over alt blive oplukket for ham, og ingen fiendtlig Magt kand være i Stand at forhindre hans seyerrige Vaaben. De vantroe Mahomedaner skulle blive udryddede, og Lyset, skulle skinne ud af Mørket. En klarskinnende Glands skal frembryde i Asien, og Morgenrøden skal opgaae efter den saa lange mørke Nat De hellige Lande bliver erobret af Christne; Jerusalem bliver indtaget, og Saracenerne bliver aldeles udryddede; Derefter vil man i Jerusalem begynde paa et vist Sted mod Solens Opgang at grave en Brønd, tæt ved en Tyrkisk Moschee, og der finder man en fiirkantet flad sort Steen, som man vil lade tage op, men efterdi ingen menneskelig Arm formaaer at løfte den, nødsages de at sprænge samme i Luften: Under samme finder man en stor Hvelving, hvorudi ligger den vise Salomons Skat, som beløber sig til 180000 Millioner Ducater. De Kostbarheder og Alderdomme, som man der finder, vil næppe blive at tælle. De Tyrkiske Muselmænd, som seer deres Undergang, vil blive saa forbittrede og rasende af Vrede mod den gandske Christenhed, ja, om det var mueligt, vilde de alle ødelægge dem; men Gud i Himlen leer deraf. Han har allerede ladet forfærdige Ringene, som de Tyrkiske Blod-Hunde skal lægges i Næsen. Han har sagt: Hidindtil skal du komme, men ikke længere; Her skal dine stolte Bølger lægge sig. Christenhedens blodtørstige Fiender, vil den almægtige Gud, ved et ringe Antal Christne, giøre til intet; ja i faae Aar skal de blive gandske udryddede. Naar Constantinopel er bleven erobret, saa vil man i et gammelt afsides liggende grækisk Palads udtømme en Kiælder, hvori man finder en hviid flad MarmorSteen, hvorpaa er udhugget et Kors og det Navn: Sophia Imperatrix. Under denne Steen findes en stor Sølv-Kiste, som er fuld med Guld og Ædelsteene, og kand vurderes for 50 Millioner Dalere.